open-index/open-wikipedia-markdown huggingface dataset:
Թելինգանա

**Թելինգանա** (, , ), նահանգ Հնդկաստանում՝ 112.077 կմ² մակերեսով և 35.193.978 մարդ բնակչությամբ (2011 թվականի մարդահամար)։ Անվանումը նշանակում է «թելուգու երկիր»։ Շրջանը ներառում է նախկին Հայդարաբադ իշխանության հավաք՝ իսլամադավան թելուգուներով բնակեցված շրջանները։ Շրջանը գտնվում է Դեկանի սարահարթի վրա։ Հնդկաստանի երկու թելուգուալեզու նահանգներից մեկն է՝ Անդհրա-Փրադեշի հետ միասին։

## Նոր նահանգի ստեղծում
1956 թվականին Հնդկաստանի կառավարությունն ընդունել է Որոշում նահանգների վերակազմավորման մասին, որի համաձայն վերացվել է Հայդարաբադ նահանգը, իսկ նրա տելուգուալեզու հատված Թելանգանան միավորվել է Անդհրա նահանգի` հետ նոր Անդհրա-Պրադեշ նահանգում։ 2009 թվականի դեկտեմբերի 9-ին Հնդկաստանի կառավարությունը հայտարարել է Թելինգանայի՝ ինքնուրույն նահանգի առանձնացման գործընթացի սկիզբը։

2013-2014 թվականներին Թելինգանայի` Անդհրա-Պրադեշից առանձնանալու մասին օրինագիծն աջակցություն է ստացել Հնդկաստանի խորհրդարանի ստորին և վերին պալատներում։

Օրինագիծը նաև հանդիպել է որոշ քաղաքական գործիչների ուժեղ դիմադրությանը և դժգոհությանը։ Երեք խորհրդարանականներ հոսպիտալացվել են խորհրդարանի ստորին պալատում իշխող կուսակցության և ընդդիմության միջև տեղի ունեցած բախումներից հետո։ Որոշ մեկնաբաններ օրինագծի շուրջ պայքարը կապում են 2014 թվականին Հնդկաստանի խորհրդարանի ստորին պալատի ընտրությունների հետ։ Նահանգի բաժանումից դժգոհ է նաև Ն. Կ. Կ. Ռեդդին՝ Անդհրա-Փրադեշ նահանգի կառավարության ղեկավարը։ Ի նշան բողոքի՝ 2014 թվականի փետրվարի 19-ին, նա վայր է դրել իր լիազորությունները։

2014 թվականի փետրվարի 28-ին օրինագիծը ստացել է Հնդկաստանի նախագահ Փրանաբ Մուխերջիի աջակցությունը, որը շրջանում նաև նախագահական ուղղակի կառավարում է մտցրել։

2014 թվականի հունիսի 2-ին Թելինգանան պաշտոնապես դարձել է Հնդկաստանի 29-րդ նահանգը։ 2014 թվականի հուլիսի 11-ին՝ Պոլավարամ ազգային ոռոգման նախագծի շրջանակներում, Համամ վարչաշրջանի 7 մանդալ (շրջան) փոխանցվել Է Անդհրա Փրադեշ նահանգին։

## Բնակչություն
Նահանգի բնակչությունը ազգային տարրով միատարր է` բնակչության ավելի քան 95%-ը կազմում է տելուգուն։ Ըստ դավանանքի՝ ավելի քան 60%-ը շիվաիստական ուղղության հնդիկներ են, 38%-ը՝ մուսուլմաններ, 1%-ը՝ ջայնիստներ, 1%-ը՝ այլ։ Լեզուների շարքում տարածված են հինդին, տելուգուն, ուրդուն։ Տոկոսային հարաբերությամբ մուսուլմանների քանակով այս նահանգը երրորդն է՝ Լակշադվիպից (97 %) և Ջամուից և Քաշմիրից (67%) հետո։

### Վարչաշրջաններ
Թելենգանա նահանգը ստեղծվել է Անդհրա-Պրադեշ նահանգի 10 նախկին վարչաշրջաններից։ Հայդերաբադ շրջանը դարձել է մայրաքաղաքային երկու նահանգների համար և այդպիսին կմնա Անդհրա-Պրադեշ նահանգի համար հետագա 10 տարիների ընթացքում։

* Ադիլաբադ
* Վարանգալ
* Կարիմնագար
* Համամ
* Մահբուբնագար
* Մեդակ
* Նալգոնդա
* Նիզամաբադ
* Ռանգարեդդի
* Հայդերաբադ

## Տես նաև
* Հնդկաստանի վարչական բաժանում

## Ծանոթագրություններ

Կատեգորիա:Վարչական միավորներ
Թոմաս Միքս

** Թոմաս Էդվին (Թոմ) Միքս** (, ), համր կինոյի դարաշրջանի ամերիկացի դերասան։

## Կենսագրություն
18 տարեկանում նա կամավոր զորակոչվեց ամերիկյան բանակ, բայց չմասնակցեց այդ ժամանակ ընթացող իսպանա-ամերիկյան պատերազմին։ Նա առաջին անգամ ֆիլմում նկարահանվել է 1909 թվականին։ Մինչև 1917 թվականը աշխատել է հոլիվուդյան *[[Selig Polyscope]]* ստուդիայում, որտեղ կերտել է իր հայտնի կովբոյի կերպարը։ Այս ժամանակահատվածում Միքսը նկարահանվել է հարյուրից ավել ֆիլմերում։ *Selig Polyscope* ստուդիայի փակվելուց հետո նա իր կնոջ՝ դերասանուհի Վիկտորիա Ֆորդիի հետ պայմանագիր են կնքել Fox Film Corporation–ի հետ, որտեղ նա աշխատել է ևս մի քանի տարի։ 1930-ականներին Միքսը նկարահանվեց մի քանի ձայնային ֆիլմերում։ 1940 թվականին նա մահացավ ավտովթարի հետևանքով՝ իր Cord 812-ով բետոնե ցանկապատին հարվածվելով։

File:Tom Mix 1917.jpg|Գովազդ (1917)
File:Mr. Logan, U.S.A.jpg|*Mr. Logan, U.S.A.* (1918)
File:Tom Mix 1919.jpg|Գովազդ (1919)
File:The Coming of The Law.jpg|*The Coming of the Law* (1919)


## Ժառանգություն և ճանաչում
Իր ավելի քան երեսուն տարվա կարիերայի ընթացքում Թոմ Միքսը կարողացավ նկարահանվել ավելի քան երեք հարյուր ֆիլմերում։ Նա նաև հարյուրից ավելի կինոնկարների ռեժիսոր է և ութսունհինգ սցենարի հեղինակ։ Այդ ժապավեններից առնվազն 250-ը (ըստ IMDb հաշվարկներով) պատկանում են վեստերն ժանրին։ Միքսի մասնակցությամբ ֆիլմերը հայտնի են մասնավորապես այն հնարքների համար, որոնք դերասանն ինքն էր կատարում իր ձիու՝ Թոնիի վրա։  Միքսի ստեղծած կերպարը ծայրաստիճան հայտնի էր ԱՄՆ-ում։ Դերասանին անվանել են «կովբոյների արքա», նա հիշատակվում է վաղ մասսային մշակույթի գործերում, այդ թվում` դերասանի դիմանկարը Sgt Pepper's Lonely Hearts Club Band լեգենդար ալբոմի շապիկի վրա։

Միքսի պատվին Հոլիվուդյան փառքի ծառուղիում կա աստղ։ Օկլահոմա նահանգի Դյուի քաղաքում կա դերասանին նվիրված թանգարան։

## Ծանոթագրություններ

## Արտաքին հղումներ

Կատեգորիա:1880 ծնունդներ
Կատեգորիա:1940 մահեր
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ավտոճանապարհային վթարներից զոհվածներ
Կատեգորիա:Դերասաններ այբբենական կարգով
Կատեգորիա:Հոլիվուդյան փառքի ծառուղի
Կատեգորիա:Հոկտեմբերի 12 մահեր
Կատեգորիա:Հունվարի 6 ծնունդներ
Կատեգորիա:Համր կինոյի դերասաններ
Կատեգորիա:Ամերիկացի կինոսցենարիստներ
Բիրգիտ Օկեսսոն

**Բիրգիտ Օկեսսոն** (;  ),  շվեդ պարուհի։

## Կենսագրություն
Բիրգիտ Օքեսոնը ծնվել է 1908 թվականին Մալմյոյում։  Նրա ծնողները շինարար Նիլս Օքեսոնն ու Իդա Օքեսոնը էին։

Նա Դրեզդենում 1929-1931 թվականներին սովորել է պար  Մերի Վիգմանի դպրոցում։  Նրա պարը  ուսուցչուհու վրա տպավորություն  է թողել,  իսկ հետո մի քանի տարի հանդես է եկել նրա հետ։  Գերմանիայից հետո Բիրգիտը մեկնել է Փարիզ սովորելու։  Նրա խոսքով ինքը ցանկացել է արվեստում հասկանալ և  զգալ իր մարմնի հնարավորությունները։ 1934  թվականին նա ստեղծել է իր սեփական պարի խումբը  և նրա հետ հանդես եկել Փարիզի  «Ֆրանսեզ» կատակերգությունում։ Սակայն նրա անունն առավել  հայտնի է դարձել 1951 թվականին, երբ նա հանդես է եկել մենապարերով։ Այդ պարային համարն անցել է լիակատար լռության մեջ՝ առանց երաժշտության։ Այս ելույթը հիացմունք է  առաջացրել մամուլում,  ինչից հետո  Բիրգիտը դարձել է  եվրոպական պարի վառ դեմքերից մեկը։

1950-ական թվականներին Բիրգիտն աշխատել է Էրիկ Լինդեգրենի և Կառլ Բլումդալի հետ  և  ստեղծել համարներ  Ստոկհոլմի Թագավորական օպերայում ելույթներում։  Նա հիմնականում բալետներ էր ստեղծում, այդ թվում՝ Բլումդալի  «Անիարա»  օպերայում փայլուն պարային տեսարաններ՝  Հարի Մարտինսոնի   «Անիարի»  պոեմի մոտիվներով։ «Անիարան» դարձել է էքսպրեսիոնիստական պարի ավանգարդ։  1967 թվականին Բիրգիտը թողել է  թագավորական օպերան  և  ճանապարհորդել  իր նոր գաղափարների որոնման համար։  Եվրոպայում  որոնման արդյունքում  Բիրգիտը ոչնչի չհասավ  և նա որոնումները շարունակեց  Աֆրիկայում։  Այնտեղ նա հավաքել է աֆրիկական  տարբեր երկրների պարային դիմակների հավաքածու։

Բիրգիտը երկար տարիներ աշխատել է որպես պարուսույց և  եղել է Շվեդիայի լավագույն պարուսույցների շարքում։  1996  թվականին  նա ստացել է Շվեդիայի ակադեմիայի «Stora priset»  մրցանակը։ 1999 թվականին  նրան շնորհվել է Ստոկհոլմի համալսարանի փիլիսոփայության պատվավոր դոկտորի կոչում։

Բացի  պարերից, նա զբաղվում էր փայտի փորագրությամբ և մասնակցում էր մի շարք ցուցահանդեսների։  Որոշ նրա աշխատանքները պահվում են «Gothenburg» թանգարանում։

Բիրգիտ Օկեսոնը մահացել է 2001 թվականին Ստոկհոլմում։  2008 թվականին նրա պարային դիմակների հավաքածուն փոխանցվել Է Ստոկհոլմի ազգագրական թանգարանին, որը ներկայացվել է նույն թվականին։

## Մրցանակներ
*1962` Կարինա Արի մեդալ
*1980` Լյուկերոլի մրցանակ
*1987 թ. ՝ Թատերական միության ոսկե մեդալ
*1998 թ. ՝ Շվեդիայի ակադեմիայի մրցանակ
*2000 թ. ՝ «Sydsvenskan» թերթի մրցանակ

## Ծանոթագրություններ

## Արտաքին հղումներ
* https://www.ne.se/uppslagsverk/encyklopedi/l%C3%A5ng/birgit-%C3%A5kesson?i_h_word=birgitt%20%C3%A5kesson#
* https://www.dn.se/kultur-noje/film-tv/dansade-sin-egen-vag/
* http://collections.smvk.se/carlotta-em/web
* https://web.archive.org/web/20121024023640/http://www.varldskulturmuseerna.se/etnografiskamuseet/utstallningar/aktuella-utstallningar1/dansmaskens-berattelse/
*https://www.ne.se/uppslagsverk/encyklopedi/l%C3%A5ng/birgit-%C3%A5kesson?i_h_word=birgitt%20%C3%A5kesson#
*https://www.dn.se/kultur-noje/film-tv/dansade-sin-egen-vag/
*http://collections.smvk.se/carlotta-em/web
*https://web.archive.org/web/20121024023640/http://www.varldskulturmuseerna.se/etnografiskamuseet/utstallningar/aktuella-utstallningar1/dansmaskens-berattelse/

Կատեգորիա:Շվեդ խորեոգրաֆներ
Կատեգորիա:Շվեդ մանկավարժներ
Կատեգորիա:Շվեդ պարուհիներ
Գեյլ Գոթիե

**Գեյլ Գոթիե** (, ), ամերիկացի մանկագիր։ Նրա հայրական պապը և տատը Քվեբեկից գաղթականներ էին, որոնք անգլերեն չէին խոսում։

Մեծացել է Վերմոնտում գտնվող ֆերմայում։ Ավարտել է Կոնեկտիկուտի համալսարան՝ ստանալով «ուսուցչի օգնական» մասնագիտություն, այնուհետև մի քանի տարվա ընթացքում աշխատել է որպես ուսուցիչ դպրոցում, ինչպես նաև վարել խմբակներ և սկաուտական միջոցառումներ։ Ունեցել է երկու երեխա։ 1996 թվականին հրատարակել է իր առաջին գիրքը՝ «Իմ կյանքն այլմոլորակայինների հետ», որի հերոսներն իր երեխաները էին։ Գիրքը հումորային ձևով պատմում է իր երեխաների հանդիպման մասին նրանց հետ, որոնց նրանք անվանում են «այլմոլորակայիններ», իսկ ընթերցողը կարող է իր ընտրությամբ նրանց համարել կամ անսովոր երեխաներ, կամ պատմողի երևակայության պտուղներ, կամ էլ իսկական այլմոլորակայինները, քանի որ ֆաբուլան թույլ է տալիս բոլոր հնարավոր մեկնաբանությունները, իսկ բոլոր իրադարձությունները, որոնք անցնում են իրականության սահմանը, հայտնի են միայն «այլմոլորակայինների» խոսքերից։ Գրքի հաջողությունից հետո Գոթիե Գեյլը գրել է մի շարք նոր գրքեր` միաժամանակ շարունակելով աշխատել որպես դպրոցական ուսուցչուհի և գրադարանավարուհի։

Նաև հրատարակել է կարճ պատմվածքներ և  հոդվածներ մանկական ամսագրերում, մասնավորապես` Cricket և English Journal ամսագրերում։

Գոթիեի գրքերը թարգմանվել են գերմաներեն, ճապոներեն, իտալերեն և ֆրանսերեն լեզուներով։

## Ստեղծագործություններ
* My Life among the Aliens, illustrated by Santiago Cohen, Putnam (New York, NY), 1996.
* A Year with Butch and Spike, Putnam (New York, NY), 1998.
* Club Earth (sequel to My Life among the Aliens), Putnam (New York, NY), 1999.
* The Hero of Ticonderoga, Putnam (New York, NY), 2001.
* Saving the Planet and Stuff, Putnam (New York, NY), 2003.
* Happy Kid, 2006;
* A Girl, a Boy, and a Monster Cat (G. P. Putnam’s Sons, 2007)
* A Girl, a Boy, and Three Robbers (G. P. Putnam’s Sons, 2008), հայտնի է նաև The Hannah and Brandon Stories վերնագրով։

## Ծանոթագրություններ

## Արտաքին հղումներ
* Personal site
* Gail Gauthier (1953-) Biography

Կատեգորիա:Ամերիկացի մանկագիրներ
Կիոտոյի ազգային թանգարան

**Կիոտոյի ազգային թանգարան**, ամենահին ու հանրահայտ գեղարվեստական թանգարանը Ճապոնիայում։ Գտնվում է Հիգասիյամա շրջանի Կիոտո քաղաքում (Ճապոնիա)։

## Պատմություն
*Կիոտոյի ազգային թանգարանը* հիմնադրվել է 1897 թվականին՝ որպես Կիոտոյի կայսերական թանգարան ()։ Շինարարական աշխատանքներն սկսվել են 1889 թվականին՝ Տոկիոյի (այժմ՝ Տոկիոյի ազգային թանգարան) և Նարայի (այժմ՝ Նարայի ազգային թանգարան) կայսերական թանգարանների կառուցման աշխատանքների հետ միաժամանակ։ Շինարարական աշխատանքներն ավարտվել են 1895 թվականի հոկտեմբերին։ Թանգարանի գլխավոր ցուցասրահը՝ *Տոկուբեցու տենդզիկանը* (), նախագծվել է ճարտարապետ Տոկումա Կատայամայի կողմից։ 1966 թվականին ավարտվել է Ազգային թանգարանի շինարարական աշխատանքներն ու տեղի է ունեցել նոր ցուցասրահի բացումը՝ Քեյիթի Մորիտայի կողմից։

1969 թվականին Գլխավոր ցուցասրահի շենքը, Գլխավոր դարպասները, տոմսարկղը և թանգարանի կոմպլեքսի շուրջ կառուցված արգելապատը հսկվել են պետության կողմից և հայտարարվել *Մշակութային կարևոր ժառանգությանը*։

## Հավաքածու
Կիոտոյի ազգային թանգարանի ցուցադրանմուշների հավաքածուն իրենից ներկայացնում է ճապոնական ավանդական և Ասիայի երկրների նմանօրինակ արվեստ։ Հավաքածուի կազմի մեջ մտնում են ավելի քան 12․000 նմուշներ, որոնցից 230–ը համալրում են Ճապոնիայի ազգային գանձերի շարքը։ Շատ ցուցանմուշներ կայսերական պալատից կամ Ճապոնիայի հինավուրց տաճարներից փոխանցվել են թանգարանին։ Այդտեղ առկա է նաև նկարների մեծ հավաքածու, որտեղ պատկերված են այդ երկրի արվեստի տարաբնույթ գանձեր։

## Պատկերասրահ

Պատկեր:Amida coming over the Mountain.jpg
Պատկեր:Diseases and deformities.jpg
Պատկեր:Flowers by Kaiho Yusho.jpg
Պատկեր:Sui Ten Varna TOJI12TEN.JPG
Պատկեր:Tiger by Kishi Ganku.jpg
Պատկեր:Sesshu - View of Ama-no-Hashidate.jpg
Պատկեր:Shaka rising from the gold coffin.png
Պատկեր:Wind-God-Fujin-and-Thunder-God-Raijin-by-Tawaraya-Sotatsu.png


## Ծանոթագրություններ

## Աղբյուրներ
* Kyoto National Museum Homepage (ճապ․ և անգլ․)

Կատեգորիա:Կիոտոյի մշակույթ
Կատեգորիա:Ճապոնիայի պատկերասրահներ
Կատեգորիա:Ճապոնիայի թանգարաններ
Կատեգորիա:1897 հիմնադրված թանգարաններ
Կատեգորիա:Ազգային թանգարաններ
Կատեգորիա:Ճապոնիայի արվեստ
Կատեգորիա:1897 հիմնադրումներ Ճապոնիայում
Բելիզի պատմություն

alt=|աջից|201x201փքս|Բելիզ, 1831 թվական
**Բելիզի պատմությունը** սկսում է իր հաշվարկը 1000 տարի առաջ։ Մայաների քաղաքակրթությունը տարածվել է ժամանակակից Բելիզի տարածքում մ․թ․ա․ 1500 թվականից մինչև մ․թ․ա․ 200 թվական և իր ծաղկունքի գագաթնակետին է հասել մոտ 1200 թվականին (մ․թ․)։ Մի քանի ճարտարապետական հուշարձաններ՝ մասնավորապես Կահալ Պեչը, Կարակոլը, Լամանայը, Լուբաանտուն, Ալթուն–Հան, Շունանտունիչը, վկայում են այդ փուլում զարգացած և խիտ բնակեցված քաղաքակրթության գոյության մասին։ Առաջին փաստացի գրանցված եվրոպական գաղութը ստեղծել են Անգլիայի ծովագնացները, որոնք 1638 թվականին ենթարկվել են նավաբեկության։ Հետագա 150 տարիների ընցացքում ստեղծվել են բազմաթիվ անգլիական գաղութներ։ Այդ շրջանը նշանավորվել է նաև ծովահենությամբ և բնիկների ու հարևան իսպանական գաղութների վրա հարձակումներով։

18–րդ դարի վերջին Մեծ Բրիտանիան նշված մարզ առաջինն է ուղարկել պաշտոնական ներկայացուցիչ, բայց Բելիզը իրականում մինչև 1840 թվականը այդպես էլ փաստացի չի անվանվել «Բրիտանական Հոնդուրաս»։ 1862 թվականն այն դարձել է բրիտանական գաղութ։ Հետագայում ժողովրդավարական կառավարության ընդլայման համար կատարվել են որոշակի սահմանադրական փոփոխություններ։

Նախարարական համակարգի ներքո լիարժեք ներքին ինքնքկառավարում ձեռք է բերվել 1964 թվականի հունվարին։ Տարածաշրջանի պաշտոնական անվանումը «Բրիտանական Հոնդուրասից» «Բելիզ» է փոխվել 1973 թվականի հունիսին, իսկ լիարժեք անկախություն շնորհվել է 1981 թվականի սեպտեմբերի 21-ին։ 
## Ծանոթագրություններ

Կատեգորիա:Բելիզի պատմություն
Կատեգորիա:Կենտրոնական Ամերիկայի պատմություն
Նյումա Դենի Ֆյուստել դը Կուլանժ

**Նյումա Դենի Ֆյուստել դը Կուլանժ** (, ), ֆրանսիացի պատմաբան, «Հին քաղաք» դասական աշխատանքի հեղինակն է։

## Կենսագրություն
1853 թվականին ավարտել է բարձրագույն մանկավարժական դպրոցը։ 1860 թվականից Ստրասբուրգի համալսարանի պրոֆեսոր է։ 1870 թվականից դասավանդել է բարձրագույն մանկավարժական դպրոցում, իսկ 1880-1883 թվականներին եղել է նրա տնօրենը։ 1878 թվականից եղել է Փարիզի համալսարանի պրոֆեսոր։

Նրա գիտական մոտեցումը արտահայտվել է որպես. «փաստեր, փաստեր, ոչինչ, բացի փաստերից»։

Ռուսաստանում միջնադարի հայտնի պատմաբանների շրջանում անտիկ աշխարհի միջնադարի փոխարինման և Արևմտյան Եվրոպայում ֆեոդալական հարաբերությունների ծագման մասին  իր գաղափարները զարգացրեց Ի. Մ. Գրևսը, իսկ քննադատեց՝ Պ. Գ. Վինոգրադովը։

## Մատենագիտություն
* 1864 թվական՝ «La Cité antique»․ հնագույն հայրիշխանական պետության, քաղաքացիների, համայնքի, քաղաքի վերափոխման գործընթացի պատմությունը Հռոմեական համաշխարհային պետություն, համաշխարհային կրոնին զուգահեռ տեղական պաշտամունքի զարգացումը,
* 1875—1892 թվականներ՝ «Histoire des institutions politiques de l’ancienne France»։
* Ֆյուստել դե Կուլանժ Հռոմեական գաղութը = Le colonat romain. / Пер. с фр. под ред. проф. И. М. Гревса — СПб. Типография М. М. Стасюлевича, 1908 г.

## Ծանոթագրություններ

## Արտաքին հղումներ
* 
* *Гиро П.* Фюстель-де-Куланж : [Жизнь и труды] / Пер. А. Н. Чеботаревская. — М., 1898. — [2], 208 с.
* Древний город. Введение, фрагменты  // Классики мирового религиоведения. Антология. Т.1 / Пер. с англ., нем., фр. Сост. и общ. ред. А. Н. Красникова. — М.: Канон+, 1996 (История философии в памятниках). С. 326—330.

Կատեգորիա:19-րդ դարի գիտնականներ
Կատեգորիա:Պատվո լեգեոնի շքանշանի սպաներ
Կատեգորիա:Փարիզի համալսարանի շրջանավարտներ
Կատեգորիա:Ֆրանսիացի պատմաբաններ
Կատեգորիա:Փարիզի համալսարանի դասախոսներ
Կատեգորիա:Ֆրանսիացի սոցիոլոգներ
Կատեգորիա:Ֆրանսիական ակադեմիայի անդամներ
Աննա Պետրյաևա

**Աննա Տիմոֆեևնա Պետրյաևա** (, ), բժիշկ, 1945-1970 թվականներին Սմոլենսկի բժշկական ինստիտուտի մանկաբուժության ամբիոնի վարիչ, պրոֆեսոր, ՌՍՖՍՀ գիտության վաստակավոր գործիչ։

## Կենսագրություն
Աննա Պետրյաևան ծնվել է 1894 թվականի հունվարի 19-ին, Սանկտ Պետերբուրգի նահանգի Յամբուրգսկի գավառի Նարովո վոլոստի Ֆիտինկա գյուղում (այժմ՝ Լենինգրադի մարզի Կինգիսեպսկի շրջան)։ 1919 թվականին ավարտել է Սանկտ Պետերբուրգի մանկավարժական ինստիտուտը։ Նա որպես ուսուցիչ աշխատել է Բալակովո քաղաքում։ 1924 թվականին Պետրյաևան ավարտել է Սարատովի համալսարանի բժշկական ֆակուլտետը։ Արխանգելսկում աշխատել է որպես մանկաբույժ, այնուհետև տեղափոխվել է Սմոլենսկ։ 1930 թվականից աշխատել է Սմոլենսկի պետական բժշկական ինստիտուտի մանկաբուժության ամբիոնում, եղել է ասիստենտ, այնուհետև՝ բաժնի վարիչ։ Երկրորդ համաշխարհային պատերազմի սկզբում Պետրյաևան տարհանվել է Պենզա, այնուհետև տեղափոխվել Ստավրոպոլ, որտեղ դարձել է Ստավրոպոլի բժշկական ինստիտուտի մանկաբուժության նորաստեղծ բաժանմունքի առաջին ղեկավարը։

Սմոլենսկի ազատագրումից հետո Պետրյաևան վերադարձել է աշխատանքի Սմոլենսկի բժշկական ինստիտուտում և մինչև 1970 թվականը ղեկավարել մանկաբուժության ամբիոնը։ Բացի դասավանդումից, մանկական հիվանդությունների ոլորտում նա ակտիվորեն զբաղվել է գիտական գործունեությամբ, ուսումնասիրել է երեխաների մարսողության սուր և քրոնիկ խանգարումները, երեխաների ռևմատիկ հիվանդությունները, հիպովիտամինոզը և վիտամինային անբավարարությունը։ Եղել է 90 գիտական աշխատությունների և 3 մենագրությունների հեղինակ։ Նրա ուսանողներից 21-ը բժշկական գիտությունների թեկնածու են, 2-ը՝ դոկտոր։ Պետրյաևան Սմոլենսկում եղել է մանկական կլինիկական հիվանդանոցի կառուցման նախաձեռնող և նրա նախագծի հեղինակը։

Եղել է Դելիում կազմակերպված Մանկաբույժների I համաշխարհային համագումարի պատվիրակ։

Մահացել է 1991 թվականի դեկտեմբերի 15-ին, թաղված է Սմոլենսկի լեհական գերեզմանատանը։

Պարգևատրվել է Լենինի շքանշանով և մի շարք մեդալներով՝ «Առողջապահություն գերազանցիկ» կրծքանշանով, ՌՍՖՍՀ Գերագույն խորհրդի պատվոգրով։ Եղել է ՌՍՖՍՀ գիտության վաստակավոր գործիչ։

## Աշխատություններ
* «Роль витаминов в педиатрии и их практическое применение» (1948)
* «Туберкулез и ревматизм у детей» (1952)
* «Вскармливание детей разного возраста, острые и хронические расстройства пищеварения и питания у детей» (1961)
* «Как вырастить здорового ребенка?» (1964)
* «Патогенетические основы терапии патологии респираторной системы у детей» (1975)

## Ծանոթագրություններ

Կատեգորիա:Լենինի շքանշանի ասպետներ
Կատեգորիա:Բժշկական գիտությունների դոկտորներ
Կատեգորիա:Սարատովի պետական համալսարանի շրջանավարտներ
Կատեգորիա:Խորհրդային մանկաբույժներ
Կատեգորիա:Խորհրդային բժիշկներ
Կատեգորիա:Խորհրդային պրոֆեսորներ
Կատեգորիա:Երկարակյացներ
Միխայիլ Պիսմեննի

**Միխայիլ Պիսմեննի** (, ), ռուս գրող և թարգմանիչ։

## Կենսագրություն
Ավարտել է Կուդինովի մեքենաշինական տեխնիկումը, աշխատել է որպես փականագործ, խառատ և կոնստրուկտոր տարբեր գործարաններում, իսկ Կոմենսկու համալսարանի (Բրատիսլավա) փիլիսոփայության ֆակուլտետն ավարտելուց հետո աշխատել է որպես հաղորդավար և թարգմանիչ «Ռուսաստանի ձայնը» () ռադիոկայանում։ «Ռուսաստանի ձայնը» ռադիոկայանում դարձել է Ալեքսանդր Պուշկինի 200-ամյակին նվիրված «Պուշկինը և սլովակյան պոեզիան» հաղորդաշարի հեղինակ։

2008 թվականից աշխատել է որպես արձակի խմբագիր *Кольцо «А»* ալմանախում։ Եղել է Մոսկվայի գրողների միության անդամ։

Միխային Պիսմեննին մահացել է 2011 թվականի դեկտեմբերի 16-ին Մոսկվայում։ Թաղված է Նոգինսկում։

## Մատենագրություն
* Письменный М.А. Библейские истории: В пересказе Михаила Письменного. — Москва: Престиж Бук, 2011. — 848 с. — 4050 экз. — ISBN 978-5-371-00234-1.
* Письменный М.А. Блатное и балетное: Повести и рассказы. — Москва: Арт Хаус медиа, 2012. — 448 с. — ISBN 978-5-902976-77-6.
* Письменный М.А. Время Бога: Роман. — Москва: Престиж Бук, 2013. — 872 с. — 3000 экз. — ISBN 978-5-4459-0001-6.

## Ծանոթագրություններ

## Գրականություն
* * Климова Г*.* [http://www.informprostranstvo.ru/N162_2012/slovo.html  Михаил Письменный].
* * Крюкова Е*.*  Внезапное и ожидаемое ''(Письменный. М. Блатное и балетное)''. ДН. 2013, № 6.
* *Белорусец С.* Раб в каплях. *О книге Михаила Письменного.* Юность. *2013, № 9. Стр. 316*.
* * Сафронова Е*.* [http://www.ng.ru/ng_exlibris/2012-09-06/5_orchestra.html  Сто лет тюрьма да балет.  *(Письменный. М. Блатное и балетное)*. НГ. 06.09.2012].

== Հրատարակություններ == 
* [http://magazines.russ.ru:81/druzhba/avt/klimova/pismenn.html Михаил Письменный. Неделимый мир Галины Климовой. *(О книге Г. Климовой "Север-Юг"*].
* [http://magazines.russ.ru/druzhba/2006/5/pi3.html Михаил Письменный. Литературы русской История. *Повесть*].
* [http://magazines.russ.ru/druzhba/2008/11/pi19.html Михаил Письменный. Парламент Солженицына]
* [http://magazines.russ.ru/druzhba/2008/11/pi24.html Михаил Письменный. Русский рай *(О книге Е. Елагиной "Островитяне)*]
* [http://magazines.russ.ru/druzhba/2009/2/pi17.html Михаил Письменный. Прощеное воскресенье *(О книге Т. Кузовлевой "Между небом и небом"*)].
* [http://magazines.russ.ru/druzhba/2009/7/pi.html Михаил Письменный. Колпачок. *Повесть*].
* [http://magazines.russ.ru/zz/2009/18/pi10.html Михаил Письменный. Витязь. *Повесть*].
* [http://magazines.russ.ru/druzhba/2010/6/pi20.html Михаил Письменный. Стихи об утраченной Родине (*О книге С. Вермишевой "Мятежная нежность"*)].
* [http://magazines.russ.ru/druzhba/2012/6/p12.html Михаил Письменный. Раб в каплях. *Повесть''].
* Михаил Письменный. Публикации в журнале Меценат и мир 

## Արտաքին հղումներ
* Միխայիլ Պիսմեննիի ստեղծագործությանը նվիրված կայք

Կատեգորիա:Խորհրդային գրողներ
Կատեգորիա:Ռուս գրողներ
Կատեգորիա:Ռուս թարգմանիչներ
Մարտական կուղբերը

**Մարտական կուղբերը** (), խորհրդային մուլտֆիլմ, որը նկարահանվել է «Սոյուզմուլտֆիլմ» ստուդիայում, 1939 թվականին։ Խորհրդային մուլտիպլիկացիայի ակունքներում կանգնած Դմիտրի Բաբիչենկոյի և Ալեքսանդր Բելյակովի վաղ աշխատանքներից մեկն է։ Ֆիլմի ստեղծմանը որպես մուլտիպլիկատոր մասնակցել է Բորիս Դյոժկինը, որը հետագայում հայտնի է դարձել մի շարք ֆիլմերում որպես սցենարիստ և ռեժիսոր։

Ֆիլմը հանրային սեփականություն է, քանի որ թողարկվել է ավելի քան 70 տարի առաջ։ Որոշ աղբյուրներում այն դասվում է խորհրդային մուլտիպլիկացիայի դասական նմուշներին։ Մուլտֆիլմը նկարահանվել է դիսնեյյան ոճով, օգտագործվել է աղմկային-երաժշտական հնչյունավորում։

## Սյուժե
Ջրհեղեղից հետո կուղբերի ընտանիքը ընկնում է անմարդաբնակ կղզի, որտեղ սկսում է կարգավորել իր կյանքը։ Բայց նույն հատվածում ալիքները ցամաք են նետում դուրս չար լուսան, որը կուղբերի որս է սկսում։ Բայց սրամտության շնորհիվ ընտանիքը հաղթում է թշնամուն։

## Նկարահանող խումբ
* Ռեժիսոր` Դ. Բաբիչենկո
* Համառեժիսորներ` Ա. Բելյակով
* Կոմպոզիտոր` Ն. Բոգոսլովսկի
* Նկարիչ` Ա. Բաժենով
* Անիմատորներ` Բ. Դյոժկին և ուրիշներ
* Օպերատոր` Ն. Սոկոլովա
* Հնչյունային օպերատոր` Գ. Ռենսկի

## DVD թողարկում
* «Սոյուզմուլտֆիլմ» ոսկե հավաքածու - [38 DVD] (DVD № 4).:
* 1936-1998 թվականների մուլտֆիլմերի ոսկե հավաքածու - [37 DVD] (№10):

## Ծանոթագրություններ

## Գրականություն
* Малюкова Л. Л. «СВЕРХ/КИНО» (Современная российская анимация. Девяностые / нулевые). — СПб: Умная Маша, 2013. — С. 268.
Союзмультфильмовские «Воинственные бобры» (1939, режиссёры Д. Бабиченко и А. Беляков) не просто мужественно восстанавливали разрушенную наводнением жизнь на острове, но и прогоняли с него «врага-волка».
* Журнал «Искусство кино». — 1981. — Выпуск 6. — C. 193.
«ПОЗДРАВЛЯЕМ c 80-летием Бабиченко Дмитрия Наумовича, кинорежиссера, поставившего мультфильмы „Клякса в Арктике“, „Воинственные бобры“, „Альбом художника“, „Приключения Буратино“, „Осторожные козлы“ и многие другие».

## Արտաքին հղումներ
* 
* «Воинственные бобры» на сайте «Энциклопедия отечественного кино»
* Մարտական կուղբերը «Советские мультфильмы» կայքում
* 

Կատեգորիա:Բորիս Դյոժկինի մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր կենդանիների մասին
Ֆուտբոլի աշխարհի առաջնություններում օգտագործված գնդակների ցանկ

Այս աղյուսակում  ներկայացված է **[[Ֆուտբոլի աշխարհի առաջնություն]]ներում օգտագործված գնդակների ցանկը**՝  լուսանկարներով և նկարագրությամբ։  1970 թվականից բոլոր գնդակները թողարկել Է  սպորտային հագուստ և պարագաներ արտադրող  Ադիդաս  ընկերությունը։

## Ծանոթագրություններ

Կատեգորիա:Ցանկեր:Ֆուտբոլ
Կատեգորիա:ՖԻՖԱ մրցություններ
Կատեգորիա:Ֆուտբոլի աշխարհի առաջնություն
Կաֆր աշ-Շեյխ (մուհաֆազա)

**Կաֆր աշ-Շեյխ** (արաբ. كفر الشيخ‎), մուհաֆազա Եգիպտոսի Արաբական Հանրապետությունում։ Վարչական կենտրոնը Կաֆր-աշ-Շեյխ քաղաքն է։ Գտնվում է երկրի հյուսիսային՝ Նեղոսի դելտայի հյուսիսային մասում, Դակահլիա մուհաֆազայից արևմուտք, Բուհեյրա մուհաֆազայից արևելք և Ղարբիա մուհաֆազից հյուսիս։ Հյուսիսից այն ողողվում է Միջերկրական ծովի ջրերով, որի ափերը ձգվում են 100 կմ երկարությամբ։

## Անվանումը
Ե՛վ մուհաֆազան, և՛ Կաֆր աշ-Շեյխ քաղաքը իրենց անվանման համար պարտական են մաղրիբական (մարոկկացի) շեյխ Թալհա Աբի Սայիդ Ալ-Թալմասանիին, որը եկել էր այստեղ 1204 թվականին և թաղված էր Կաֆր աշ-Շեյխ քաղաքի դամբարանում։

## Վարչական բաժանումը
Մուհաֆազը բաղկացած է 10 վարչական կենտրոններից (շրջաններից), 10 քաղաքներից և 44 գյուղական տեղական համայնքներից, որոնք ներառում են 162 գյուղ և 1625 փոքր բնակավայրեր։ Մուհաֆազայի ամենակարևոր կենտրոններն ու քաղաքներն են`

* Կաֆր աշ-Շեյխ
* Ալ-Խամուլ
* Բիյալա
* Կելին
* Մաթուբաս
* Դիսուք
* Բալթիմ
* Սիդի-Սալիմ
* Առ-Ռյադ
* Ֆուվա

## Արդյունաբերությունը
Մուհաֆազում կան երկու արդյունաբերական գոտիներ.

* Առաջին արդյունաբերական զոնան Բալթիմում է։ Ներառում է միայն 49 ձեռնարկություն, ևս 20-ը կառուցվում են (էլեկտրականություն, հեռահաղորդակցություն և այլն)։
* Երկրորդ արդյունաբերական զոնան Մաթուբասում է։ Նախատեսվում է ստեղծել 523 ձեռնարկություն ընդհանուր թվով մինչև 40,000 աշխատատեղով։ Արդեն ընթանում է 25 ձեռնարկությունների շինարարությունը տարբեր արդյունաբերություններում։

Բացի այդ, կան սննդի վերամշակման բազմաթիվ  ձեռնարկություններ և բամբակագործության վերամշակման գործարաններ, ձկնորսական տնտեսություններ։

## Գյուղատնտեսությունը
* Մշակվող հողերը կազմում են 238 489 հա, ոռոգելի հողերը՝ 20 643 հա։
* Գյուղատնտեսական 353 ձեռնարկություններ (գյուղատնտեսական կոոպերատիվներ, հողերի վերականգնում, բազմակողմանի, մասնագիտացվում)։

Գյուղատնտեսական կարևորագույն մշակաբույսերն են բրինձը (Եգիպտոսի ընդհանուր արտադրության 30% -ը), բամբակը, ճակնդեղը և ցորենը։

## Օգտակար հանքանյութեր
Ամենակարևոր հանքանյութերն են նատրիումի քլորիդը (Բալթիմում աղի գործարան) և բնական գազը (Ռուս էլ-Ֆարխ գյուղի գազի հորեր)։

## Առողջապահություն
Բուժհաստատությունների թիվը (ընդհանուր, կենտրոնական, մասնագիտացված, պոլիկլինիկաները, առողջության ապահովագրությունը) 37 է, բացի այդ, կան 256 ընտանիքի պլանավորման կենտրոններ և ծննդատներ։ Այնտեղ աշխատում են 787 բժիշկ և 1373 բուժքույր։

## Կրթություն
Կաֆր ալ-Շեյխում կան մի շարք քոլեջներ։ Վերջերս բացվեց Կաֆր ալ-Շեյխի անկախ համալսարանը, գործում են հետևյալ ֆակուլտետները. Առևտրի ֆակուլտետ, Ճարտարագիտական ֆակուլտետ, Գյուղատնտեսական ֆակուլտետ, Անասնաբուժության ֆակուլտետ, Արվեստի ֆակուլտետ։

## Երիտասարդական աշխատանք և սպորտ
Մուհամազան ունի 262 երիտասարդական կենտրոն և 29 մարզական ակումբ։

## Զանգվածային լրատվական միջոցներ
Մուհաֆազան ունի իր «Վեցերորդ ալիք» հեռուստաալիքը ։ Հրապարակվում է «Կաֆր էլ-Շեյխ» թերթը։

## Ծանոթագրություններ

Կատեգորիա:Եգիպտոսի մուհաֆազաներ
Էդ Դիվանիա (քաղաք)

**Էդ Դիվանիա** (), քաղաք, որը գտնվում է Իրաքում, Կադիսիայի մուհաֆազայի վարչական կենտրոնը։

2011 թվականի դրությամբ քաղաքի բնակչությունը կազմում է մոտ 400,000 մարդ։

Գտնվում է Տիգրիս և Եփրատ գետերի միջագետքում, Հիլա գետի վրա (Եփրատի աջ վտակը), ծովի մակարդակից 16 մետր բարձրության վրա։ Քաղաքի միջով անցնում է Բաղդադն ու Բասրան միացնող երկաթագիծը։

Հարուստ գյուղատնտեսական շրջանի կենտրոնն է, այստեղ աճում են հացահատիկներ (հիմնականում բրինձ) և խուրմա։ Քաղաքում է գտնվում ավտոմոբիլային անվադողերի արտադրության գործարանը, որը նախկինում անվադողեր է ապահովում Իրաքի մեծ մասում։
Էֆ Դիվանիայում է գտնվում իրաքյան բանակի 8-րդ դիվիզիայի շտաբը։

Օրնիթոլոգիայի համար Էդ Դիվանիան քաղաք է, որն հարուստ է թռչուններով։

## Կլիմա

## Ծանոթագրություններ

Կատեգորիա:Իրաքի քաղաքներ
Թոմ Աթքինս

**Թոմ Աթքինս** (, ), կինոյի և հեռուստատեսության ամերիկացի դերասան։

## Կարիերա
Ճանաչում է ձեռք բերել սարսափ և թրիլլեր ժանրերի ֆիլմերում խաղալուց հետո։ Աշխատել է ռեժիսորներ և սցենարիստներ Ուիլյամ Փիթեր Բլեթի, Ջոն Կարպենտերի, Ռիչարդ Դոների, Ջորջ Ռոմեոյի, Ֆրեդ Դեքերի, Սթիվեն Քինգի, Շեյն Բլեքի հետ։

Առավել հայտնի են Աթքինսի դերակատարումները «Մշուշ», «Իններորդ կոնֆիգուրացիա», «Փախուստ Նյու Յորքից»  «Սարսափների գեղադիտակ», «Հելոուին 3։ Վհուկների ժամանակը», «Մահացու զենք», «Մոլագար ոստիկանը», «Երկու չար աչքեր», «Բոբ Ռոբերթս», «Հարվածի հեռավորությամբ», «Իմ արյունոտ Վալենտին», «Խելահեղ երթ» ֆիլմերում։

## Անձնական կյանք
Ամուսնացած է եղել դերասանուհի Գարն Սթիվենսի հետ (ծնվ․ 1936 թվականին)։ 1986 թվականին ամուսնացել է Ջենիս Լի Ռադջերսի հետ։ Զույգն ունի  որդի՝ Թեյլորը։

## Մրցանակներ
; «Վախի գիշեր» կինոփառատոն  (Լուիսվիլ, 2010)

* Սարսափ-օրինակ

; Fangoria ամսագրի մրցանակ (2010)

* «Fangoria Horror» փառքի սրահ

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կիկվիտ

**Կիկվիտ** (), քաղաք Կոնգոյի Դեմոկրատական Հանրապետության Կվիլու նահանգում։

Կիկվիտը համարվում է Կվիլու նահանգի ամենամեծ քաղաքը, տեղակայված է երկրի հարավ-արևմտյան մասում՝ Կուիլու գետի վրա։ Ծովի մակարդակից բարձր է 452 մ։ Կիկվիտը տարածաշրջանում հայտնի է նաև «Մայր» անունով  (): Քաղաքի բնակչությունը, ըստ 2012 թվականի տվյալներով, եղել է 397 737 մարդ։

Կիկվիտը առևտրական և վարչական կարևոր կենտրոն է։ Քաղաքում կա ստադիոն և օդանավակայան։ Կիկվիտը Կինշասային միացած է ճանապարհային և գետային կապով։

1995 թվականին Կիկվիտում եղել է Էբոլա վիրուսային հիվանդության բռնկում։ 2009 թվականի փետրվարի 18-ին՝ նոր սահմանադրությունից 36 ամիս անց, Կիկվիտը  դարձավ Կվիլու նահանգի վարչական կենտրոնը։

Քաղաքը հայտնի է մասնավորապես բապենդե ժողովրդի ավանդական պարերով։ Բապենդեի պարողները կրում են ազգային հագուստ, որոնք բաղկացած են կարմիր դիմակներից և ռաֆիյա արմավենու տերևներից։

thumb|180px|Պարողների րաֆիյա արմավենու տերևներից հագուստը

## Ծանոթագրություններ

## Արտաքին հղումներ
* An article about Kikwit in Britannica Online Encyclopedia

Կատեգորիա:Բնակավայրեր այբբենական կարգով
Կատեգորիա:Կոնգոյի Դեմոկրատական Հանրապետության քաղաքներ
Cadillac (երգ)

**«Cadillac»՝**  ռուս հիփ-հոփ արտիստների Մորգենշտերնի և Էլջեյի երգը, որը թողարկվել է 2020 թվականի հունիսի 9-ին Zhara Music լեյբլում։

## Նախապատմություն
2020 թվականի հունիսի սկզբին Ալիշեր Մորգենշտերը հայտարարել է, որ իր նոր երգը թողարկվելու է հունիսի 5-ին։ Երկրպագուները սպասում էին «Cadillac»-ին, որը Մորգենշտերնը ցույց էր տվել դեռ գարնանը։ Այնուամենայնիվ, հունիսի 5-ին թողարկվեց «Пососи» սինգլը, որը հանդիսատեսի կողմից բացասականորեն ընկալվեց և սկսեց շատ «dislike» հավաքել։ 2019-ի սեպտեմբերին սահմանեց 1,4 միլիոն «dislike» ռեկորդ՝ խոստացավ ազատ արձակել «Cadillac»-ը՝ պատասխան 1,5 միլիոն հավանության։ Նույն օրը նպատակին հասած, Մորգենշերը չկատարեց իր խոստումը` Instagram-ում տեսահոլովակ ձայնագրելով, որտեղ «Cadillac»-ի փոխարեն հնչեց «Пососи»-ի սինգլը։ Այնուամենայնիվ, թրեքը տարածվել է ցանցում անհայտ անձի կողմից նախքան թողարկումը։ Պաշտոնական թողարկումը տեղի է ունեցել հունիսի 8-9-ի գիշերը։ Հունիսի 9-ին Ալիշերը հռչակեց  «Cadillac»-ի օր։ Երգի ռեմիքսները թողարկվել են հուլիսի 17-ին։

## Տեսահոլովակը
Թրեքի համար նախատեսված տեսահոլովակը թողարկվել է հուլիսի 9-ին Մորգենշտերնի ՅուԹյուբի պաշտոնական ալիքով՝ Էլջեյի ծննդյան օրը։

Տեսահոլովակի ռեժիսորներն են Յան Բոխանովիչը և Ռոման Նեխոդան։ Առաջինը աշխատել է Եգոր Կրիդի, T-Fest-ի, Miyagi-ի, Mot-ի և այլ հանրաճանաչ կատարողների հետ։

## Շքերթներ

## Ծանոթագրություններ
Մարտինի (վերմուտ)

**Մար****տինի** (), Իտալիայում արտադրվող վերմուտների և փրփրուն գինիների ապրանքանիշ։ Անվանումը ստացել է Թուրինում գտնվող Martini & Rossi գինու գործարանից, որի հիմնադրմանը մասնակցել են  Ալեսանդրո Մարտինին և Լուիջի Ռոսին։ Ներկայումս «Martini» բրենդը պատկանում է Bacardi Limited ընկերությանը։

MARTINI վերմուտը 14,9-18 % թնդության է և օգտագործվում է տոնիկի կամ ապերիտիվ կոկտեյլների հետ։

## MARTINI արտադրատեսակներ
* *Վերմուտներ.*
** **Rosso** (կարմիր)՝ առաջին MARTINI վերմուտը, ստեղծել է Լուիջի Ռոսին 1863 թվականին, որի հումքը խնամքով ընտրված տեղական խոտաբույսերն են և բնական կարամելը։
** **Bianco** (սպիտակ)՝ ստեղծվել է 1910 թվականին, որը տարբերվում է վանիլի փափուկ բուրմունքով։
** **Rosato** (վարդագույն)՝ բարկահամ վերմուտ՝ կարմիր և սպիտակ գինու հիմքով՝ մշկընկույզի, մեխակի և հիլի բումունքով։
** **Extra Dry** (չոր)՝ ներկայացված է 1900 թվականի հունվարի 1-ին, պարունակում է բնափայտի եզակի հյութեր, խոտաբույսեր, ազնվամորի և ցիտրուսներ։ Այն դարձավ Dry Martini կոկտեյլի հիմքը։
** **Riserva Ambrato՝** պարգևային սպիտակ վերմուտ, որը վերստեղծվել է 19-րդ դարի տեխնոլոգիաներով, ունի թեթև քաղցրավուն ցիտրուսային բուրմունք։
** **Riserva Rubino՝** պարգևային կարմիր վերմուտ, վերստեղծված 19-րդ դարի տեխնոլոգիաներով, հագեցած է խոտաբույսերի և համեմունքների վառ բույրով։
* *Փրփրուն գինիներ.*
** **Prosecco՝** փրփրուն գինի, պատրաստված «գլերա» խաղողի տեսակից, որն աճում է Պրոսեկոյում։ «Գլերա» խաղողը համատեղում է մրգերի և քիմիոնի բույրերը։
** **Asti՝**  MARTINI առաջին փրփրուն գինին, որը ստեղծել է Լուիջի Ռոսին 1863 թվականին։ Դրա հիմքում ընկած է Պիեմոնտում գտնվող Աստիի շրջանում  աճեցված «սպիտակ մուսկատ» խաղողը։ Թեթև խմորման շնորհիվ այն ձեռք է բերում դեղձի և կտտկենու քաղցրավուն համ։
** **Rosé՝** վարդագույն կիսաչոր փրփրուն գինի՝ Վենետո և Պիեմոնտ գավառների խաղողի կարմիր և սպիտակ տեսակներից։ Վայրի ելակի և ազնվամորու համադրությունը ներդաշնակորեն լրացնում է համի ծաղկային երանգները։
** **Brut ՝** դասական փրփրուն գինի՝ պատրաստված «գլերա» և «շարդոնե» տեսակներից։ Համի մեջ գերակշռում է դեղձի չոր բուրմունքը։

## Ծանոթագրություններ

## Արտաքին հղումներ
* Официальный сайт

Կատեգորիա:Ալկոհոլային խմիչքներ
Կատեգորիա:Թունդ ալկոհոլային խմիչքներ
Կատեգորիա:Իտալական գինիներ
Կատեգորիա:Իտալական խոհանոց
Շրոփշիր

**Շրոփշիր** (), նախկինում՝ **Սալոփ** (), արարողակարգային կոմսություն և ունիտար միավոր (որպես մաս) Անգլիայի արևմուտքում։ Մտնում է Արևմտյան Միդլենդ շրջանի կազմի մեջ։ Մայրաքաղաքը Շրուսբերին է, ամենամեծ քաղաքը՝ Թելֆորդը։

## Աշխարհագրություն
Շրոփշիր արարողակարգային դքսությունը զբաղեցնում է 3487 կմ² տարածք (13-րդ հորիզոնական) և արևմուտքում սահմանակից է Ուելսի, հյուսիսում՝ Չեշիր, արևելքում՝ Սթաֆորդշիր, հարավ-արևելքում՝ Վուստերշիր, հարավում՝ Հերեֆորդշիր արարողակարգային դքսությունների հետ։

Շրոփշիր արարողակարգային դքսությունը բաղկացած է քաղաքականապես միմյանցից անկախ ունիտար միավորներ Շրոփշիրից և Թելֆորդ ենդ Ռիքինից։

Շրոփշիր ունիտար միավորը զբաղեցնում է 3197 կմ² տարածք (14-րդ հորիզոնական), և նրա սահմանները գրեթե ամբողջությամբ համընկնում են արարողակարգային դքսության սահմանների հետ, բացառությամբ այն բանի, որ հյուսիս-արևելքում Շրոփշիրի ունիտար միավորը սահմանակցում է Թելֆորդ ընդ Ռիքին ունիտար միավորի հետ։

Սևեռն նավարկելի գետով դքսությունը բաժանվում է երկու՝ որպես վարելահող մշակվող հյուսիսային` հարթավայրային, և հարավային` անասնապահության համար ավելի հարմար լեռնոտ մասերի։

Հարավային մասում անցնում են Լոնգ Մինդ (617 մ) և Քլի Գիլս (550 մ) լեռնաշղթաները։ Դքսության կենտրոնում է գտնվում Վրեկին լեռը (377 մ)։

## Ժողովրդագրություն
Շրոփշիր արարողակարգային դքսության տարածքում բնակվում է 449 հզր. մարդ (42-րդ տեղը ոչ մետրոպոլ դքսությունների շրջանում՝ տվյալները 2004 թ.-ի), բնակչության միջին խտության դեպքում՝ 129 մարդ/կմ²։

Բնակչությունը 240 հզր. մարդ է, ըստ ԷԲՀԲ-ի (19-րդի վերջ՝ 20-րդ դդ. սկիզբ)։

Շրոփշիրի միասնական միավորի տարածքում՝ 2001 թվականի տվյալներով, բնակվում է 283.173 մարդ, 89 մարդ/կմ² բնակչության միջին խտությամբ։

## Վարչական բաժանում
Մինչև 2009 թվականը դքսության կազմի մեջ էր մտնում 5 վարչական շրջան և մեկ ունիտար միավոր։

2009 թ. բարեփոխումից հետո ոչ մետրոպոլ դքսության 5 վարչական շրջանները վերաձևավորվել են Շրոփշիր ունիտար միավորի։ Այսպիսով, ներկայումս Շրոփշիր արարողակարգային դքսությունն իր մեջ ներառում է երկու ունիտար միավոր, իսկ ոչ մետրոպոլ դքսությունը վերացվել է։

## Քաղաքականություն
Շրոփշիր ծիսական դքսությունը չունի քաղաքային իշխանության ոչ մի մարմին։ Իշխանությունը բաժանված է միմյանցից անկախ՝ Շրոպշիրի և Թելֆորդ էնդ Ռիքինի ունիտար միավորների խորհուրդների միջև։

Շրոփշիր ունիտար միավորի խորհուրդը բաղկացած է 63 ընտրատարածքներում ընտրված 74 պատգամավորներից։ Վերջին ընտրությունների արդյունքում խորհրդում 52 տեղ են զբաղեցնում պահպանողականները։

## Սպորտ
Շրոփշիրի մայրաքաղաք Շրուսբերի քաղաքում է հիմնվել Շրուսբերի Թաուն պրոֆեսիոնալ ֆուտբոլային ակումբը, որը հանդես է գալիս Երկրորդ ֆուտբոլային լիգայում։ Շրուսբերի Թաունը իր մրցակիցներին ընդունում է Նյու Միդոու մարզադաշտում (9 հզր. հանդիսական)։

## Ծանոթագրություններ

## Գրականություն
* .

## Արտաքին հղումներ
* Официальный сайт совета унитарной единицы Шропшир
* Перепись населения Англии и Уэльса 2011 года.
* 

Կատեգորիա:Անգլիայի կոմսություններ
Կատեգորիա:Շրոփշիր
Fun to the World

**Fun to the World**, հարավկորեական գըրլ բենդ MOMOLAND-ի չորրորդ մինի ալբոմը։ Այն թողարկվել է 2018 թվականի հունիսի 26-ին` MLD Entertainment լեյբլով և տարածվել է Loen Entertainment ընկերության միջոցով։ Ալբոմը պարունակում է հինգ երգ, ներառյալ գլխավոր «Baam» երգը, ինչպես նաև նրա գործիքավորված տարբերակը։

## Ռելիզ
Ալբոմը թողարկվել է 2018 թվականի հունիսի 26-ին` մի քանի երաժշտական պորտալների միջոցով, ներառյալ MelOn-ը և iTunes-ը։

## Կոմերցիոն հաջողություն
Ալբոմը դեբյուտվել է և հասել է Gaon ալբոմների հիթ-շքերթի 6-րդ հորիզոնականին 2018 թվականի հունիսի 30-ին։

Ալբոմը դարձավ 20-րդ ամենավաճառվող ալբոմը 2018 թվականի հունիսին` 9 347 վաճառված ֆիզիկական օրինակով։ 2018 թվականի օգոստոսի դրությամբ վաճառվել է ավելի քան 14,498 պատճե։

## Տրեկ-լիստ

## Չարթեր

## Ծանոթագրություններ

Կատեգորիա:2018 մինիալբոմներ
Կատեգորիա:Ալբոմներ այբբենական կարգով
The Makemakes

[thumb|The Makemakes խումբտը և [Կոնչիտա Վուրստ|Կոնչիտա Վուրստը:]]

**The Makemakes**, ավստրիական փոփ-ռոք խումբ, խումբը ներկայացրել է Ավստրիան Եվրատեսիլ 2015 երգի մրցույթում`«I Am Yours» երգով։

## Կարիերա
Խումբը թողարկել է իրենց դեբյուտային «The Lovercall» սինգլը 2012 թվականի հունիսի 15-ին։ Երգը վեցերորդ հորիզոնականն է զբաղեցրել Ö3 Austria Top 40 հիթ-շքերթում։ 2014 թվականի ապրիլի 15-ին The Makemakes-ը թողարկել է իրենց երկրորդ սինգլը՝ «Million Euro Smile», որը Ö3 Austria Top 40 հիթ-շքերթում զբաղեցրել է երկրորդ հորիզոնականը։

2015 թվականի մարտի 13-ին խումբը հաղթել է Ավստրիայի ազգային ընտրությունը և ընտրվել Եվրատեսիլ 2015 երգի մրցույթում Ավստրիայի ներկայացուցիչ։ Ավստրիան, որպես մրցույթի կազմակերպիչ, ելույթ է ունեցել միանգամից եզրափակչում։ Խումբը ելույթ է ունեցել տասնչորսերորդ համարի ներքո։ The Makemakes-ը չի ստացել ոչ մի միավոր՝ դառնալով հյուրընկալող երկրի ամենավատ կատարումը 1957 թվականից ի վեր։ Այնուամենայնիվ, խումբն իր պարտությանը հումորով է մոտեցել՝ Instagram-ի իրենց պաշտոնական էջում տեղադրելով «We are the zeroes of our time!» երգը։

2018 թվականի մարտին խումբը թողարկել է չորրորդ «Keep On Moving» սինգլը։

## Սկավառակագրություն
### Ալբոմներ

### Սինգլներ

## Ծանոթագրություններ

Կատեգորիա:Ավստրիական երաժշտական խմբեր
Կատեգորիա:Ավստրիայի մասնակիցները Եվրատեսիլ երգի մրցույթում
Կատեգորիա:Եվրատեսիլ 2015 երգի մրցույթի մասնակիցներ
Կատեգորիա:Ռոք խմբեր
Կատեգորիա:Փոփ երաժշտական խմբեր
Դռնապանը լուսնի վրա

«**Դռնապանը լուսնի վրա**», ռուսական մուլտիպլիկացիոն ֆիլմ տեղափոխման տեխնիկայով։ Նկարահանվել է ռեժիսոր Կոնստանտին Գոլուբկովի սցենարով 2007 թվականին «ШАР» անիմացիոն ֆիլմերի դպրոց-ստուդիայի կողմից»։

## Սյուժե
Ֆիլմի սյուժեի հիմքում ընկած է Դանիիլ Խարմսի «Ուրախության ու կեղտի մշտականություն» պոեմը, որում կան այսպիսի տողեր․ 
Նա մուլտֆիլմի կենտրոնական կերպարն է։ Ֆիլմը պատմում է դեպի գեղեցիկը մարդու հավերժական ձգտման մասին, որը երբեմն հասնում է «երկրային» գոյությունից լիակատար հրաժարվելուն։ Դռնապանն այնքան է հագեցած վեհ զգացմունքներով, որ այլևս չի կարող մաքրել բակը և նավով գնում է դեպի երկինք․․․

## Մասնակցություն փառատոններին
2008 թվականին ֆիլմը մասնակցել է հետևյալ կինոփառատոններին․
* անիմացիոն ֆիլմերի ռուսական բաց փառատոն Սուզդալում,
* Հիրոսիմայի միջազգային անիմացիոն փառատոն,
* միջազգային անիմացիոն փառատոն Սապորոյում,
*Մոսկվայի միջազգային կինոփառատոնի «XXX» ռուսական ծրագիր,
* «КРОК» միջազգային կինոփառատոն։

## Ծանոթագրություններ

## Արտաքին հղումներ
* 
* Դանիիլ Խարմս - կյանք և գործունեություն

Կատեգորիա:2007 մուլտֆիլմեր
Վոլլաստոն

**Վոլլաստոն** (), լիճ Կանադայի Սասկաչևան նահանգում։ Գտնվում է նահանգի հյուսիս-արևելքում։ Կանադայի խոշորագույն լճերից մեկը` 2286 կմ² ջրային մակերեսով, ընդհանուր մակերեսը` 2681 կմ², Սասկաչևանի նահանգի երրորդ ամենամեծ լիճն է։ Լճի երկարությունը 70 մղոն (112 կմ) է, առավելագույն լայնությունը 25 մղոն (40 կմ)։ Ծովի մակերևույթից ունի 398 մ բարձրություն։ Նոյեմբերից հունիս ընկած շրջանում լիճը սառչում է։ 1800 թվականին Պիտեր Ֆիդլերի կողմից հայտնաբերվել է Վոլլաստոն լիճը, այնուհետև օգտագործվել է մորթու առևտրով զբաղվող առևտրականների կողմից որպես տրանսպորտային միջանցք, երկու գետի միջև ընկած ջրբաժանի միջով։ 1821 թվականին անվանվել է անգլիացի քիմիկոս Ուիլիամ Հայդ Վոլլաստոն և բևեռախույզ Ջոն Ֆրանկլինի կողմից։

Լճի ափին գտնվող միակ բնակավայրը նույնպես կոչվում է Վոլլաստոն Լեյք (մոտ 800 բնակիչ) և գտնվում է լճի արևելյան ափին։ Լճի մոտ է գտնվում ոչ մեծ Վոլլաստոն Լեյք օդանավակայանը։ Լճի արևմտյան ափով է անցնում բոլոր եղանակներին գործող 905 ավտոմայրուղին, տրանսպորտային հաղորդակցության հարմարավետության համար ձմռան ամիսներին լճի ափերը միավորվում են ձմեռնուղով։
Հիմնական սնումը Գիկ գետից է, որը հոսում հարավ-արևմուտում։

Վոլլաստոնը աշխարհի ամենամեծ լիճն է, որը գտնվում է ջրբաժանի վրա և, բնականաբար, հոսում է երկու տարբեր ավազանների՝ Մակենզի  և Չերչիլ գետի վրայով։ Լճից հյուսիս-արևմուտք գտնվում է Ֆոնտ դե Լակ գետի, Բլեք Լեյքի, Աթաբասկայի և Մակենզիի միջով թափվում է Հյուսիսային օվկիանոս։ Լճի հյուսիսարևելյան անկյունից միանում է Կոչրան գետով դեպի Դեր լճին, այնուհետև Չերչիլ գետի համակարգի միջոցով Հուդզոնի ծովին։

Լճում զարգացած է սպորտային և սիրողական ձկնորսությունը։ Հատկապես շատ են շիղաձկները, գայլաձկները, լճի կարմրախայտը, արկտիկական ձամբռիկը։

## Ծանոթագրություններ

Կատեգորիա:Լճեր այբբենական կարգով
Կատեգորիա:Կանադայի լճեր
Կատեգորիա:Հյուսիսային Ամերիկայի լճեր
Ձայնագրման ընկերությունների Ճապոնական ասոցիացիա

[thumb|Նաոկի Կիտագավա` RIAJ-ի նախագահ, [2013 թվական, ապրիլի 7]]
**Ձայնագրման ընկերությունների Ճապոնական ասոցիացիա ** (ճպ. 日本レコード協会 *Nippon Rekōdo Kyōkai* կամ կրճատ **RIAJ**, անգլ.-ից **Recording Industry Association of Japan**),  ասոցիացիա, որը միավորում է երաժշտական բիզնեսի ոլորտում աշխատող մի շարք ճապոնական ընկերությունների, այսինքն` զբաղվում է երաժշտական արտադրանքի արտադրությամբ և բաշխմամբ։

Այն հիմնադրվել է 1942 թվականին։

## Հավաստագրման չափորոշիչներ
### Ֆիզիկական պատճեների համար

### Թվային պատճեների համար

## Անդամներ
### Լրիվ անդամներ
2013 թվականի դրությամբ անդամները համարվում են 17 ընկերություններ։
* Nippon Columbia
* Victor Entertainment
* King Records
* Teichiku Entertainment
* Universal Music Japan
* Nippon Crown
* Tokuma Japan Communications
* Sony Music Entertainment
* Pony Canyon
* Warner Music Japan
* VAP
* Being
* Avex Marketing
* For Life Music Entertainment
* Yamaha Music Communications
* Dreamusic
* Yoshimoto R and C

## Չարթեր
* RIAJ DIgital Track Chart (թողարկվել է 2009 թվականից մինչև 2012 թվականի հուլիսը)

## Տես նաև
* Ձայնագրող ընկերությունների ամերիկյան ասոցիացիա

## Ծանոթագրություններ

Կատեգորիա:Ձայնագրություն
Կատեգորիա:Ճապոնական կազմակերպություններ
Կատեգորիա:Ճապոնիայի երաժշտություն
Un Dia (One Day)

«**Un Dia (One Day)**» (), կոլումբիացի երգիչ Ջեյ Բալվինի, անգլիացի երգչուհի Դուա Լիպայի, պուերտոռիկացի երգիչ Bad Bunny-ի և պուերտոռիկացի պրոդյուսեր Tainy-ի երգ։ Այն թողարկվել է 2020 թվականի հուլիսի 23-ին՝ Universal Records լեյբլի միջոցով։

## Նախապատմություն և թողարկում
2020 թվականի մայիսին համացանց է հոսել Լիպայի, Բալվինի և Bad Bunny-ի «One Day» անվանմամբ երգի 9 վայրկյան տևողությամբ տեսահոլովակը։ Այն ռեգետոն բիթ է ներառել, ինչպես նաև Դուա Լիպայի վոկալը։ Ակնկալվում էր, որ երգը թողարկվելու է նույն թվականի հունիսին։ Ավելի ուշ՝ Բալվինը, Լիպան, Bad Bunny-ն և Tainy-ն Երգահանների, հեղինակների և հրատարակիչների ամերիկյան միությունում «Plateado» անվանմամբ երգ են գրանցել։ 2020 թվականի հուլիսի 21-ին նրանք հայտարարել են, որ իրենց համագործակցությունը կրելու է «One Day (Un Dia)» անվանումը։ Երգի պրեմիերան կայացել է 2020 թվականի հուլիսի 23-ին։

## Տեսահոլովակ
«Un Dia (One Day)» երգի երաժշտական տեսահոլովակը նկարահանվել է Stillz-ի և արտադրվել՝ Neon16-ի կողմից։ Տեսահոլովակում նկարահանվել է իսպանացի դերասանուհի Ուրսուլա Կորբերոն։

## Չարթեր

## Թողարկման պատմություն

## Ծանոթագրություններ

Կատեգորիա:2020 երգեր
Կատեգորիա:2020 սինգլներ
Կատեգորիա:Դուա Լիպայի երգեր
Կատեգորիա:Երգեր այբբենական կարգով
Pertti Kurikan Nimipäivät

**Pertti Kurikan Nimip Nivät**, ֆիննական փանք խումբ, խումբը հաղթել է Ֆինլանդիայի ազգային ընտրական փուլը և ներկայացրել Ֆինլանդիան Եվրատեսիլ 2015 երգի մրցույթում։ Խմբի բասիստը և թմբկահարը տառապում են Դաունի համախտանիշից, վոկալիստը աուտիզմից, կիթառահարը ուղեղային կաթվածից։ Խմբին է նվիրված 2012 թվականի  «Փանկի համախտանիշ» վավերագրական ֆիլմը։

## Պատմություն
Խումբը հիմնադրվել է 2009 թվականին։

2015 թվականին խումբը հաղթել է Ֆինլանդիայի ազգային ընտրական փուլում «Ինչու ես պետք է» (Aina mun pitää) երգով և ներկայացրել Ֆինլանդիան Եվրատեսիլ 2015 երգի մրցույթում։ Վիեննայում, ըստ Yle Radio Suomi-ի լրագրող Սաննա Պիրկկալայնենի, երգը կոչվել է «սարսափելի», բայց խումբը «սքանչելի»։

Մայիսի 11-ին Ֆինլանդիայում խմբի պատվին փոստային նամականիշ է թողարկվել։

Եվրատեսիլում խումբը ելույթ է ունեցել մայիսի 19-ին մրցույթի առաջին կիսաեզրափակչում, սակայն խումբը չի հավաքել բավարար միավորներ` եզրափակիչ դուրս գալու համար։

## Կազմ
* Պերտի Կուրիչկա (կիթառահար)։ Ծնվել է 1956 թվականի դեկտեմբերի 26-ին Վիխտիում։ Նա խմբի բոլոր երգերի կոմպոզիտորն է և նրա որոշ երգերի հեղինակը։ Հայտնի է դարձել նաև նրանով, որ թողարկել է «Կալևի Հելվետտի» կեղծանունով սարսափ պատմվածքներով ձայնասկավառակ և աուդիոգրք։ Պարբերաբար գնում է եկեղեցի, պատրաստվում է թողնել երաժշտի կարիերան 60-րդ տարեդարձից հետո։ Նվագում է դաշնամուր, ջութակ, երգեհոն, պիկոլո ֆլեյտա, ցիմբալ և ֆագոտ։
* Քարի Ալթո (վոկալիստ)։ Ծնվել է 1976 թվականին  Տամպերեում։ Գրեթե բոլոր երգերի տեքստերի հեղինակ, Պերտի Կուրիկկայի դպրոցական ընկերը։ Վարում է սեփական հաղորդումը Bassoradio ռադիոկայանում։ Նվագում է հարվածային գործիքներ, բաս կիթառ և ստեղնաշարային գործիքներ։ Լսում է ռոք և մետալի տարբեր ոճեր, ինչպես նաև փոփ երաժշտություն և նույնիսկ ռեփ։ Նրա հետաքրքրությունների թվում են ավտոմեքենաները և մոտոցիկլետները։
* Սամի Հելլ (բաս-կիթառահար)։ Ծնվել է հավանաբար 1973 թվականին։ Երեխա ժամանակ շատ է ճանապարհորդել, ապրել է ԱՄՆ-ում, Ֆրանսիայում, Չինաստանում (Տիբեթ) և Ռուսաստանում։ Ֆինլանդիայի Կենտրոնական կուսակցության անդամ է, *«Meitse»* բարեգործական կազմակերպության հիմնադիրն է, որն օգնում է հաշմանդամություն ունեցող անձանց։  Պատրաստվում է դառնալ Հելսինկիի քաղաքապետի խորհրդական և մուտք գործել Ֆինլանդիայի խորհրդարան։
* Թոնի Վյալիտալո (թմբկահար)։ Ծնվել է 1982 կամ 1983 թվականներին։ Խմբի ամենաերիտասարդ երաժիշտն է։ Երաժշտությամբ հետաքրքրվել է մեկ տարեկանից՝ սկսելով նվագել հարվածային գործիքներ։ Լսում է տարբեր երաժշտություն (ներառյալ բլյուզ)։
* Կալլե Պայամաա (մենեջեր, գործիքավորող)։ Ծնվել է 1978 թվականին, ոչ պաշտոնապես համարվում է խմբի հինգերորդ անդամը։

## Ծանոթագրություններ

Կատեգորիա:2009 հիմնադրված երաժշտական խմբեր
Կատեգորիա:Եվրատեսիլ 2015 երգի մրցույթի մասնակիցներ
Կատեգորիա:Փանկ-ռոք խմբեր
Կատեգորիա:Ֆինլանդիայի մասնակիցները Եվրատեսիլ երգի մրցույթում
Կատեգորիա:Ֆիննական երաժշտական խմբեր
Կատեգորիա:Ֆիննական ռոք խմբեր
Anti Social Media

**Anti Social Media**, դանիական փոփ-ռոք խումբ, խումբը ներկայացրել է Դանիան  Եվրատեսիլ 2015 երգի մրցույթում՝ «The Way You Are» երգով։

## Կարիերա
2015 թվականին խումբը մասնակցել է Dansk Melodi Grand Prix 2015 երաժշտական մրցույթին «The Way You Are» երգով։ Փետրուարի 7-ին խումբը հաղթել է մրցույթը և ներկայացրեց Դանիան ներկայացնել Եվրատեսիլ 2015 երգի մրցույթում։

2015 թվականի մայիսի 19-ին խումբը հանդես է եկել մրցույթի առաջին կիսաեզրափակչում, որից հետո գրավել է 13-րդ հորիզոնականը՝ վաստակելով 33 միավոր, խմբին չի հաջողվել անցնել եզրափակիչ։

## Խմբի անդամներ
* Ֆիլիպ Թորնհիլ (ծնվել է 1995 թվականի հունիսի 10-ին) - վոկալ
* Նիկոլայ Տյոտ (ծնվել է 1995 թվականի սեպտեմբերի 17-ին) - կիթառ
* Դեյվիդ Վանգ (ծնվել է 1989 թվականի նոյեմբերի 22-ին) - բաս կիթառ
* Էմիլ Վիսինգ (ծնվել է 1990 թվականի հոկտեմբերի 26-ին) - հարվածային գործիքներ

## Սկավառակագրություն
### Ալմոբներ

### Սինգլներ

## Ծանոթագրություններ

Կատեգորիա:2014 հիմնադրված երաժշտական խմբեր
Կատեգորիա:Դանիայի մասնակիցները Եվրատեսիլ երգի մրցույթում
Կատեգորիա:Եվրատեսիլ 2015 երգի մրցույթի մասնակիցներ
Lighthouse X

**Lighthouse X**, անիական փոփ խումբ, ձևավորվել է 2012 թվականին։ 2016 թվականին խումբը ներկայացրել է Դանիան Ստոկհոլմում անցկացվող Եվրատեսիլ 2016 երգի մրցույթում՝ «Soldiers of Love»երգով։ Խմբին չի հաջողվել եզրափակիչ հասնել։ Սորենն աջակցել է մահացու հիվանդություններով տառապող կամ հարազատներին կորցրած երեխաներին և մեծահասակներին, Յոհաննեսը սրտի հիվանդություն ունեցող մեծահասակներին և երեխաներին, իսկ Մարտինը ճարպակալմամբ տառապող դեռահասներին։

## Կարիերա
### 2014-15 թվականներ
2014 թվականի հոկտեմբերի 13-ին Lighthouse X-ը թողարկել է իր դեբյուտային «K singlerligheden kalder» սինգլը։ Երգը հասել է 37-րդ հորիզոնական Դանիական սինգլների հիթ-շքերթում։ 2015 թվականի ապրիլի 16-ին նրանք թողարկեցին «Nattens gløder» սինգլը։

### [[Եվրատեսիլ 2016 երգի մրցույթ]]
2016 թվականին փետրվարին խումբը մասնակցել և հաղթել է *Dansk Melodi Grand Prix 2016*  մրցույթում՝ Դանիայի ազգային ընտրությունում։ Մրցույթն անցկացվել է փետրվարի 13-ին Հորսենսում։ Խումբը ներկայացել է «Soldiers of Love» երգով։  Խումբը ելույթ է ունեցել Եվրատեսիլ 2016-ի երկրորդ կիսաեզրափակչի ընթացքում, 2016 թվականի մայիսի 12-ին, սակայն խումբը չի անցել եզրափակիչ։ Երկրորդ կիսաեզրափակչում զբաղեցրել է 17-րդ հորիզոնականը։

Խմբի անդամ Յոհաննես Նիմարկը ավելի վաղ Եվրատեսիլ 2014 երգի մրցույթում եղել է Իտալիայի ստեղնահարը։

## Ծանոթագրություններ

Կատեգորիա:2012 հիմնադրված երաժշտական խմբեր
Կատեգորիա:Դանիայի մասնակիցները Եվրատեսիլ երգի մրցույթում
Կատեգորիա:Եվրատեսիլ 2016 երգի մրցույթի մասնակիցներ